**Osnovna škola Side Košutić**

**Radoboj**

Klasa: 400-01/23-01/04

Urbroj: 2140-78-23-04

Radoboj, 27. srpnja 2023.

**OBRAZLOŽENJE IZVJEŠTAJA O IZVRŠENJU FINANCIJSKOG PLANA**

**ZA RAZDOBLJE 1-6/2023. GODINE**

Odredbama čl. 89. Zakona o proračunu (NN144/21) propisana je obaveza izrade i donošenja polugodišnjeg i godišnjeg izvještaja o izvršenju financijskog plana. Zakonom je propisano i donošenje Pravilnika kojim će se propisati detalji. Budući da Pravilnik još uvijek nije objavljen, ovaj izvještaj napravljen je prema tablicama koje prate metodologiju izrade Financijskog plana za razdoblje 2023-2025. godine (financijski plan je donesen na drugoj razini računskog plana, a izvršenje se prati na četvrtoj razini računskog plana).

Izvršenje za prethodnu godinu preračunato je u eure prema fiksnom tečaju konverzije 1€=7,53450 kn.

1. **OPĆI DIO**

**OPĆI DIO - Sažetak**

1. **Sažetak računa prihoda i rashoda**

Iz općeg dijela – sažetka prihoda i rashoda vidljivo je da su u izvještajnom razdoblju ostvareni ukupni prihodi u iznosu od 493.509,36 €, što iznosi 53,05% prihoda u odnosu na plan.

Prihodi poslovanja ostvareni su u iznosu od 493.509,36 €, a prihodi od prodaje nefinancijske imovine nisu ostvareni.

U istom razdoblju ukupni rashodi iznose 488.432,75 € – 52,45% u odnosu na plan.

Rashodi poslovanja iznose 484.394,96 €, dok rashodi za nabavu nefinancijske imovine iznose 4.037,79 €.

Razlika rashoda nad prihodima – višak prihoda u obračunskom razdoblju iznosi 5.076,61 € (prihodi od općine Radoboj za prehranu učenika slabije imovnog stanja – dug iz 2022., uplate učenika za školsku kuhinju za 12/2022. – uplata u siječnju 2023., te neutrošeni prihodi od najma školske sportske dvorane)

Preneseni višak prihoda iz prethodnih godina iznosi 9.908,33 €.

1. **Sažetak računa zaduživanja**

Škola se nije zaduživala tekuće niti prethodnih godina pa u ovoj tabeli nema podataka.

**C) Preneseni višak ili preneseni manjak i višegodišnji plan uravnoteženja**

Preneseni višak iz prethodne godine iznosi 9.908,33 € što je znatno više u odnosu na plan budući da je financijski plan za 2023. g. rađen u 10/2022. godine kada još nije bilo moguće točno procijeniti prihode i rashode poslovanja 2022. godine, pa tako ni višak/manjak prihoda.

**OPĆI DIO – RAČUN PRIHODA I RASHODA**

**Izvršenje prihoda prema ekonomskoj klasifikaciji i izvorima financiranja**

Ukupni prihodi poslovanja ostvareni su u iznosu od 493.509,36 € što iznosi 53,05% u odnosu na plan.

U odnosu na isto razdoblje prethodne godine povećanje iznosi 17,96% odnosno 75.133,00 €.

U obračunskom razdoblju ostvareni su prihodi poslovanja kako slijedi:

**Skupina 63 – Pomoći od subjekata unutar općeg proračuna** – obuhvaćaju prihode ostvarene od Ministarstva znanosti i obrazovanja u iznosu od 433.179,42 €, što iznosi 51,58% prihoda u odnosu na plan, a 17,54% ili 64.654,11 € više u odnosu na prethodnu godinu prvenstveno zbog povećanja izdataka za plaće (zbog povećanja osnovice) i povećanja naknada zaposlenicima.

U okviru ovih prihoda ostvareni su prihodi za plaće – 378.699,52 €, za materijalna prava zaposlenih 30.795,94 €, prihodi za nabavu menstrualnih higijenskih potrepština u iznosu od 441,94 € i prihodi za prehranu učenika u iznosu od 22.277,59 €.

Prihodi iz općinskog proračuna u iznosu od 2.635,12 € veći su u odnosu na prethodnu godinu jer je u 2023.g. općina doznačila dug za prehranu učenika slabijeg imovnog stanja i od 09/2023. općina financira 50% troškova za rad pomoćnika u nastavi.

**Skupina 64 – Prihodi od imovine**

Na ovoj skupini evidentiraju se prihodi od kamata na depozite po viđenju – sredstva na računu škole.

U obračunskom razdoblju ovi prihodi nisu ostvareni budući da je banka sredstva zbog prelaska na euro uplatila krajem prethodne godine, a ne početkom tekuće godine kao prethodnih godina.

**Skupina 65 – Prihodi po posebnim propisima**

U prihodima po posebnim propisima evidentirane su uplate učenika za školsku kuhinju za mjesec prosinac 2022. godine – 2.152,30 €, te uplate učenika za izlete, terensku nastavu i druge izvannastavne aktivnosti – 6.077,00 €. Ostvarenje u odnosu na plan iznosi 23,86% budući da nisu ostvareni značajni prihodi za prehranu učenika, koja se u 2023. godini financira iz izvora Ministarstvo.

**Skupina 66 – Prihodi od prodaje robe i pruženih usluga i donacija**

Prihodi od prodaje robe obuhvaćaju prihode od prodaje otpadnog papira i proizvoda učeničke zadruge. U izvještajnom razdoblju ostvareni su samo prihodi od prodaje otpadnog papira – 16,60 €, dok prihodi od prodaje učeničke zadruge nisu ostvareni.

Prihodi od pruženih usluga obuhvaćaju prihode od najma školske sportske dvorane. U istom razdoblju prethodne godine ovi prihodi zbog izvanrednih okolnosti (Covid 19) nisu ostvareni. Planiranje je izvršeno u odnosu na ranija razdoblja, a interes za najam je bio nešto veći od planiranog pa realizacija iznosi 89,34%.

Prihodi od donacija – ostvarene su donacije sportske opreme od Sportskog saveza K-Z županije – 78,90 €, donacija namještaja za PŠ Jazvine od Društva Naša djeca Radoboj – 3.603,69 €, te donacija knjiga od izdavačke kuće Alfa – 434,10 €.

**Skupina 67 – Prihodi od nadležnog proračuna**

Prihodi od nadležnog proračuna ostvareni su iz dva izvora:

1. Izvorna sredstva županije – 6.924,83 € što iznosi 91,60% u odnosu na plan – ostvareno je 2.229,75 € za hitne intervencije (popravak pumpe za centralno grijanje) – sredstva nisu bila planirana i ostvareni su nešto veći prihodi za rad pomoćnika u nastavi, e-tehničara i provedbu građanskog odgoja (povećanje cijene sata rada).
2. DEC sredstva – sredstva za pokriće svih materijalno – financijskih rashoda poslovanja – realizacija iznosi 92,34%. U prvom polugodištu 2023. g. utrošena su gotovo sva sredstva za navedene rashode – planirani prihodi ostali su na razini 2022. godine, a izdaci su znatno veći zbog velikog povećanja cijena robe i usluga, prvenstveno plina.

**Skupina 72 – prihodi od prodaje nefinancijske imovine**

U izvještajnom razdoblju ovi prihodi nisu ostvareni. Prihodi ostvareni prethodne godine odnose se na prihode od prodaje stanova na kojima postoji stanarsko pravo, a prodani su na otplatu. Otplata je u cijelosti završila početkom 2022. godine.

**Skupina 92 – Višak prihoda poslovanja**

Na ovoj skupini evidentiran je višak prihoda poslovanja iz prethodne i ranijih godina u ukupnom iznosu od 9.908,33 €. Pretežiti dio viška nalazi se na izvoru Vlastiti prihodi – 8.218,80 € (najam i prodaja proizvoda uč. zadruge, prodaja otpadnog papira). Izvor Posebne namjene – 1.689,53 € (neutrošena sredstva od CK, Sportskog saveza i sl).

Sredstva viška prihoda na izvoru Ministarstvo iskazana u istom razdoblju 2022. godine odnosila su se na projekt Prelazak iz vrtića u školu i u cijelosti su utrošena do kraja 2022. godine.

**Izvršenje rashoda prema ekonomskoj klasifikaciji i izvorima financiranja**

Rashodi poslovanja u razredu 3 obuhvaćaju rashode za zaposlene, te materijalno – financijske rashode poslovanja.

**Skupina 31 – Rashodi za zaposlene**

U skupini 31 evidentirani su rashodi za plaće i ostali rashodi za zaposlene.

Ovi rashodi financirani su iz nekoliko izvora.

Najveći dio rashoda za plaće i naknade financira se iz izvora 5.2.1. Ministarstvo -392.887,17 €

Na izvoru 1.1. Opći prihodi i primici - dopunska sredstva K-Z županije evidentirani su izdaci za rad pomoćnika u nastavi u 1.328,11 €.

Na izvoru 5.4.1. – JLRS – općina Radoboj – također su evidentirani izdaci za rad pomoćnika u nastavi u iznosu od 1.328,08 € budući da se rad pomoćnika u nastavi financira iz navedenih izvora u omjeru 50:50%.

Pomoćnik u nastavi započeo je s radom u 09/2022. godine pa ovi izdaci nisu evidentirani u istom razdoblju prethodne godine.

**Skupina 32 – Materijalni rashodi**

U skupini 32 evidentirane su naknade troškova zaposlenima (službena putovanja, naknade za prijevoz na posao i s posla, izdaci za stručno usavršavanje zaposlenika i sl.), izdaci za materijal i energiju (uredski i materijal za nastavu, materijal za održavanje, namirnice za školsku kuhinju i sl.), izdaci za usluge telefona, pošte, prijevoza, usluge održavanja, komunalne, računalne zdravstvene, intelektualne i slične usluge, ostali rashodi poslovanja (premije osiguranja, članarine, reprezentacija), izdaci za pristojbe i naknade, te ostali nespomenuti rashodi poslovanja.

Rashodi iz ove skupine financirani su iz slijedećih izvora:

Izvor 1.1. Opći prihodi i primici – dop. sredstva K-Z županije financirani su izdaci za službena putovanja – pratnju učenika na natjecanjima – 564,87€, intelektualne usluge (rad po ugovoru o djelu – e-tehničar i građanski odgoj – 904,87 €, izdaci za namirnice (Zalogajček) u iznosu od 1.787,40 €. Ovi izdaci realizirani su prema planu. Izdaci za usluge održavanja u iznosu 2.229,75 € nisu bili planirani, a nastali su zbog kvara na sustavu centralnog grijanja.

Na ovom izvoru financiranja evidentiran je i dio izdataka za tzv. režijske troškove – ovi izdaci nisu bili planirani na ovom izvoru, ali je škola utrošila sva DEC sredstva.

Izvor 1.3. Decentralizacija – iz ovog izvora financiran je najveći dio izdataka koji se evidentiraju na ovoj skupini.

Izdaci za službena putovanja veći su u odnosu na plan za 23,59%, odnosno 39,59% u odnosu na prethodnu godinu jer je u izvještajnom razdoblju realizirano više terenskih nastava i izleta nego što je bilo prvotno planirano.

Na izdatke za uredski materijal, materijal za nastavu, materijal za čišćenje utrošeno je cca 80% sredstava u odnosu na godišnji plan zbog znatno povećanja cijena na tržištu.

Izdaci za energente (plin) u izvještajnom razdoblju su 34,77% veći u odnosu na godišnji plan (potrošnja je ostala na istoj razini, ali je došlo do velikog povećanja cijena).

Izvor 4.3.1. – Posebne namjene – izdaci za namirnice više se na evidentiraju na ovom izvoru pa izvršenje iznosi manje od 1% (evidentirane su ostale potrepštine za školsku kuhinju, budući da Ministarstvo financira isključivo namirnice).

Na ovom izvoru na kontu 3231 Usluge telefona, pošte i prijevoza, evidentirani su izdaci za prijevoz učenika na razne oblike izvan učioničke nastave (roditelji plaćaju prijevoz) u iznosu od 1.375,00 €.

Zdravstvene usluge evidentirane na ovom izvoru vezane su za kontrolu hrane i sanitarne iskaznice za zaposlenice koje rade u školskoj kuhinji – 545,23€.

U ostalim rashodima poslovanja evidentirani su rashodi za izlete učenika. Izvršenje u odnosu na plan iznosi 95,58% jer se većina izleta realizira u ovom izvještajnom razdoblju – na kraju školske godine.

Izvor 5.2.1 Ministarstvo – iskazani su izdaci za prijevoz na posao u iznosu 16.589,79 €.

Izdaci za stručno usavršavanje u iznosu od 325,17 € nisu bili planirani u financijskom planu, a odnose se na polaganje stručnog ispita za knjižničara.

Izdaci za namirnice nisu bili planirani na ovom izvoru jer je plan rađen u 10/2022. kada još nije bilo poznato da će troškove prehrane učenika financirati Ministarstvo.

Usluge prijevoza evidentirane na ovom izvoru odnose se na terensku nastavu – posjet učenika JUSP-u Jasenovac – 690,00 €– izdaci nisu bili planirani, a financira ih Ministarstvo.

Na ovom izvoru na skupini 3295 evidentirana je i naknada zbog nezapošljavanja određenog broja osoba sa invaliditetom – 964,43 €.

**Skupina 34 – Financijski rashodi**

Prema ekonomskoj klasifikaciji tu se evidentiraju naknade za bankarske usluge i usluge platnog prometa, te izdaci za zatezne kamate.

Ovi izdaci financiraju se iz DEC sredstava, ali budući da su DEC sredstva u cijelosti utrošena, dio izdataka evidentiran je na ostale prihode županije.

**Skupina 37 Naknade građanima i kućanstvima iz proračuna**

U okviru ove skupine evidentiraju se radni udžbenici za učenike. U izvještajnom razdoblju ovi izdaci nisu evidentirani jer se nabava udžbenika vrši prije početka školske godine.

**Skupina 38 Ostali rashodi**

Na ovoj skupini evidentirani su, prema uputi, izdaci za nabavu menstrualnih higijenskih potrepština za učenice škole u iznosu od 441,94 € - izdaci nisu bili planirani u financijskom planu za 2023. godinu.

U razredu 4 evidentirani su rashodi za nabavu nefinancijske imovine.

**Skupina 42- Rashodi za nabavu proizvedene dugotrajne imovine**

Izvor 2.1.1 Donacije

Na ovom izvoru evidentirana je donacija učioničkog namještaja za područnu školu Jazvine dobivena od Društva Naša djeca Radoboj u iznosu od 3,603,69 €.

U okviru izvora Donacije evidentirana je i donacija knjiga za školsku knjižnicu od Alfe, d.d. Zagreb u iznosu 434,10 €.

Ove donacije nisu planirane u financijskom planu za 2023. godinu.

**OPĆI DIO – RASHODI PREMA FUNKCIJSKOJ KLASIFIKACIJI**

Funkcijska klasifikacija sadrži aktivnosti, to jest projekte korisnika proračuna razvrstane prema njihovoj namjeni.

Prema članku 14. Pravilnika o proračunskim klasifikacijama, rashodi obrazovanja svrstani su u obrazovanje 0912- Osnovno obrazovanje.

Dodatne usluge u obrazovanju iskazane na ovoj poziciji u iznosu od 22.459,92 € obuhvaćaju izdatke za prehranu učenika.

Izvršenje u odnosu na plan iznosi 79,36%, odnosno 194,75% u odnosu na prethodnu godinu iz razloga što se prehrana učenika od ove kalendarske godine financira iz izvora Ministarstvo u iznosu od 1,33 € po učeniku što je znatno više u odnosu na cijenu obroka dok se prehrana učenika financirala od uplata roditelja.

1. **POSEBNI DIO**

**Rashodi prema ekonomskoj klasifikaciji, izvorima, programima i aktivnostima**

**Program 1000 – Osnovno obrazovanje – zakonski standard**

***Izvor financiranja 1.3. Decentralizacija***

Ukupni rashodi poslovanja iz decentraliziranih sredstava ostvareni su u iznosu od 35,362,00 € što iznosi 93,74% plana. Planirana sredstva ostala su na razini 2022. godine, dok su izdaci za materijalno financijske rashode koji se planiraju iz ovog izvora znatno porasli – najviše izdaci za plin.

Iz navedenih razloga – nedostatka sredstava nisu planirani niti ostvareni rashodi za nabavu nefinancijske imovine.

**Program 1003 – Dopunski nastavni i van nastavni programi škola i obrazovnih institucija**

**Aktivnost 102000 – Dopunski nastavni i van nastavni programi škola i obrazovnih institucija**

***Izvor financiranja 1.1. Opći prihodi i primici – dopunska sredstva K-Z županije***

Iz izvornih dopunskih sredstava županije financirani su izdaci za rad pomoćnika u nastavi (bruto plaća, prijevoz na posao, doprinosi na plaće) u iznosu od 1.328,11 € - što iznosi 50% ukupnih troškova za rad pomoćnika u nastavi i izdaci nastali provedbom učeničkih natjecanja (službena putovanja, namirnice i sl.) u iznosu od 564,75 €.

**Aktivnost 102006 – Program građanskog odgoja u školama**

***Izvor financiranja 1.1. Opći prihodi i primici – dopunska sredstva K-Z županije***

Provedba građanskog odgoja realizira se temeljem ugovora o djelu sa djelatnicom škole. U izvještajnom razdoblju ovi izdaci iznose 331,75 € - utrošeno je 70,59% planiranih sredstava.

Iz dopunskih sredstava za materijalne rashode i opremu škola financirani su slijedeći izdaci:

* rad e-tehničara – izdaci za razdoblje 1-6/2023. g. iznose 573,12 € što iznosi 49,84% u odnosu na plan, a što je 99,96% više u odnosu na prethodnu godinu zbog povećanja cijene sata
* hitne intervencije – usluge održavanja – popravak sustava centralnog grijanja – iznos od 2.229,75 € - izdaci nisu mogli biti planirani
* pomoć za pokriće materijalno-financijskih rashoda poslovanja (zbog nedostatka DEC sredstava – iznos od 1.150,31 €.

Na izvoru financiranja 1.1. Opći prihodi i primici iskazani su i izdaci za namirnice za prehranu učenika

Kroz projekt Zalogajček 7 u iznosu od 1.787,40 €. Realizacija je na razini istog razdoblja prethodne godine. Realizacija u odnosu na plan iznosi 59,58%.

**Aktivnost 102001 Financiranje – ostali rashodi OŠ**

***Izvor financiranja 2.1.1. Donacije***

U izvještajnom razdoblju ostvarene su donacije u iznosu od 4.116,69 € što je za 3.824,70 € više u odnosu na prethodnu godinu. U financijskom planu za 2023. g. donacije nisu planirane budući sa nisu postojala saznanja o mogućnosti realizacije istih.

Donacija sportske opreme od Županijskog sportskog saveza klasificirana je kao sitni inventar i evidentirana na računu 3225 u iznosu od 78,90 €.

Na računu 4221 evidentirana je donacija školskog namještaja u iznosu od 3.603,69€ od Društva Naša djeca Radoboj.

Dobivena je i donacija knjiga – lektire za školsku knjižnicu od izdavačke kuće Alfa, d.d. u iznosu od 434,10 € koja je evidentirana na računu 4241.

***Izvor financiranja 3.1.1. Vlastiti prihodi***

U okviru ovog izvora na skupini 32- Materijalni rashodi u izvještajnom razdoblju evidentirani su izdaci za službena putovanja, članarine i ostale izdatke vezane za rad učeničke zadruge u ukupnom iznosu od 158,36 €.

***Izvor financiranja 4.3.1. Posebne namjene***

Na izvoru financiranja posebne namjene evidentirani su ukupni rashodi u iznosu od 6.825,89 € i to 126,88 € za nabavu ostalog materijala za potrebe školske kuhinje, 1.375,00 € za usluge prijevoza učenika na razne oblike izvan učioničke nastave, 545,23 € za kontrolu higijenske ispravnosti hrane i zdravstvene preglede djelatnica koje rade u školskoj kuhinji.

Iznos od 4.778,78 € evidentiran u okviru skupine 3299 odnosi se na izdatke za učeničke izlete i ekskurzije.

Na ovom izvoru nisu evidentirani izdaci za namirnice za prehranu učenika, budući da se oni od ove godine financiraju iz izvora Ministarstvo – realizacija iznosi svega 5,5% u odnosu na plan, odnosno 1,43% u odnosu na isto razdoblje prethodne godine.

***Izvor financiranja 5.2.1. Ministarstvo***

Rashodi poslovanja u razredu 3 u 2023. g. evidentirani su u iznosu od 432.456,77 € što iznosi 51,40% u odnosu na plan ili 62.939,92 € ili 17,03% više u odnosu na isto razdoblje prethodne godine.

Realizacija rashoda za zaposlene – skupina 31 iznosi 392.887,17 € i veća je za 11,30% u odnosu na 2022. g. zbog povećanja osnovice za plaću.

U okviru materijalnih rashoda na skupini 32 na podskupini 321 evidentirani su rashodi za naknade troškova zaposlenima za prijevoz na posao – 16.589,79 €, službena putovanja 98,15 €, te stručno usavršavanje – stručni ispit knjižničara u iznosu od 325,17 €.

Na podskupini 322 evidentirani su izdaci za namirnice za prehranu učenika u iznosu od 20.460,12€ - prošle godine ovi izdaci iskazani su u okviru izvora Posebne namjene budući da su troškove prehrane financirali roditelji.

U okviru podskupine 323 Usluge prijevoza evidentirani su izdaci za prijevoz učenika na terensku nastavu koji financira Ministarstvo – iznos od 690,00 €.

Na podskupini 329 u iznosu od 964,43 € evidentirana je naknada za nezapošljavanje određenog broja osoba sa invaliditetom – iznos od 964,43 € što je 176,39€ više u odnosu na prethodnu godinu a realizacija u odnosu na plan iznosi 48,22%, budući da visina naknade ovisi o broju zaposlenih na zadnji dan u mjesecu.

Na podskupini 381 – Tekuće donacije evidentirani su izdaci za nabavu menstrualnih higijenskih potrepština za učenice u iznosu od 441,94 €.

Prethodne godine ovi izdaci nisu ostvareni, pa nisu niti planirani u financijskom planu za 2023.g.

***Izvor financiranja 5.4.1. JLS – Općina Radoboj***

Ukupni izdaci na ovom izvoru financiranja evidentirani su u iznosu od 1.437,90 €, a odnose se na izdatke za plaću i prijevoz na posao pomoćnice u nastavi – općina financira 50% troškova.

***Izvor financiranja 7.1.1. Prihodi od prodaje nefinancijske imovine***

U 2023. godini rashodi na ovom izvoru financiranja nisu planirani niti ostvareni budući da nisu niti planirani prihodi na ovom izvoru. Iz sredstava od prodaje stanova u pravilu su nabavljane knjige za školsku knjižnicu, ali budući da je otplata stanova završila početkom 2022. godine, ove godine nisu ostvareni niti prihodi niti rashodi.

Predsjednica Šk. odbora: Ravnatelj:

Kristina Husarek Dražen Gerić